To soldater jagtede onsdag aften en tyv, der netop havde stjålet penge i Fakta. Tyven gik i panik og smed de stjålne penge fra sig. 

 

Ved nitten-tiden dukkede en ung mand op her i Faktabutikken i Nørresundby. Han bestilte en Snickers, og da ekspedienten åbnede kassen rakte han ned og greb en håndfuld penge og stak af. Men to soldater i butikken løb efter ham og råbte ham an. Det fik ham til at smide pengene fra sig i bar befippelse. Den unge tyv var mellem 15 og 20 år gammel og havde en stor grå hættetrøje på med teksten Yankees i blå bogstaver. Under hættetrøjen havde han en kasket med lys skygge.